
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

„În slujba oamenilor”

Nr.19899/13.12.2021
RAPORT DE SPECIALITATE

privind aprobarea derulării proiectului
”PRO Freidorf –Incluziune socială și parteneriat activ pentru combaterea marginalizării”  cod SMIS  152224 şi a cheltuielilor aferente

Direcția de  Asistență Socială a Municipiului Timișoara,  in calitate de lider de proiect, a depus cererea de finanțare cu titlul ”PRO Freidorf –Incluziune socială și parteneriat activ pentru combaterea marginalizării”  cod SMIS  152224 în cadrul apelului POCU/717/5/1/Reducerea numărului de comunități marginalizate (roma și non-roma) aflate în risc de sărăcie și excluziune socială din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC./1/Reducerea numărului de comunități marginalizate (roma și non-roma) aflate în risc de sărăcie și excluziune socială din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC.
Prin anunțul Autorității de Management al Programului Operațional Capital Uman din data de 25.10.2021 Direcția de Asistență Socială a Municipiului Timișoara a luat la cunoștință privind admiterea proiectului după etapa de verificare tehnico-financiară.
        Conform Contractului de finanțare NR: POCU/717/5/1/; Cod SMIS 2014+: 152224 bugetul total al proiectului este de  1.529.260,24 lei  din care buget Direcția de  Asistență Socială a Municipiului Timișoara – lider proiect: 1124549,99 lei, respectiv buget Asociația Luptă, Zâmbește Trăiește Timiș – partener : 404710,25 lei
Proiectul este propus spre derulare pe o perioadă de 18 luni, in parteneriat cu Asociația Luptă, Zâmbește Trăiește Timiș. Prin HCL Timișoara nr. 128/13.04.2021 a fost aprobat acordul de parteneriat între Direcția de Asistență Socială a Municipiului Timișoara și Asociația Luptă, Zâmbește Trăiește Timiș  pentru   propunerea de proiect ”PRO Freidorf –Incluziune socială și parteneriat activ pentru combaterea marginalizării”.
 Proiectul se adresează  unui număr minim  de 511 persoane aflate în risc de sărăcie sau excluziune socială, dintre care  minim 100 de etnie roma, din teritoriul acoperit de Strategia de Dezvoltare Locală a GAL Freidorf. Obiectivul general al proiectului este Reducerea numărului de persoane aflate în risc de sărăcie, marginalizare socială  și prevenirea fenomenului de excluziune socială, a discriminării și desegregării pentru locuitorii din teritoriul delimitat de Strategia de Dezvoltare Locala (SDL) Freidorf (romă și non-romă) prin furnizarea de servicii integrate pentru un număr minim de 511 persoane din care minim 100 romi. Obiectivul general se va realiza prin: (1) dezvoltarea unui serviciu de asistență comunitară pentru 161 persoane din care minim 45 romi; (2) derularea de activități de promovare a interculturalitatii, combaterea discriminării, organizarea de evenimente cultural sportive pentru un număr de minim de 350  persoane din care  minim 55 de etnie roma; (3) realizarea de acțiuni pentru îmbunătățirea imaginii publice a persoanelor din categorii vulnerabile precum si realizarea de studii de referință/analiza diagnostic.
Intervenția în cadrul serviciului social dezvoltat in proiect se va concentra în principal asupra adulților și se vor acorda servicii specifice cum ar fi  consiliere/informare socială, consiliere psihologică, facilitare a accesului pe piaţa muncii, educaţie extracurriculară, facilitare a accesului la o locuinţă, promovarea unui stil de viaţă sănătos şi activ, comunicare şi monitorizare situaţii de risc, acompaniere în scopul prevenirii şi combaterii izolării sociale, procurarea actelor de identitate (certificate de naştere, cărţi de identitate) cu scopul reducerii riscului de marginalizare socială și combaterii discriminării. Locația propusă pentru furnizarea de servicii de tip centru de asistență comunitară este situată pe bl. 16 Decembrie 1989 nr. 13, spațiul de la această adresă fiind atribuit cu contract de comodat către Direcția de Asistență Socială a municipiului Timișoara, pe o perioadă de 10 ani prin HCL nr. 399/31.10.2017. Potrivit procesului verbal nr. CCT2021-41/06.05.2021 de predare primire a suprafețelor de la adresa Bl.16 Decembrie 1989 nr.13 starea imobilului este următoarea: lipsă zugrăveli și pardoseli, lipsă instalație electrică, lipsă instalație încălzire, lipsă instalație sanitară, grup sanitar nefuncțional. În bugetul proiectului au fost incluse și cheltuieli de reabilitare la nivelul maxim permis de linia finanțare aferentă proiectului (cheltuieli de tip FEDR: cheltuieli de reabilitare și cheltuieli cu dotări).  Având în vedere majorările constante ale prețurilor materialelor de construcții și posibilitate ca la demararea intervenției să fie identificate și alte deficiențe care să necesite costuri suplimentare acestea vor fi încadrate la cheltuieli neeligibile sau conexe aferente derulării proiectului.
În conformitate cu prevederile legislației naționale, respectiv Ordonanţa Guvernului nr. 40/2015 privind gestionarea financiară a fondurilor europene pentru perioada de programare 2014-2020, precum și normele de punere în aplicare, Legea  nr. 215/2001 privind administrația publică locală, republicată și modificată, Legea nr. 500/2002, a finanțelor publice, cu modificările și completările ulterioare, Legea nr. 273/2006 cu privire la finanțele publice locale, cu modificările și completările ulterioare, se propune: 
1. Aprobarea derulării proiectului ”PRO Freidorf –Incluziune socială și parteneriat activ pentru combaterea marginalizării”,  conform Contractului de finanțare NR: POCU/717/5/1/; Cod SMIS 2014+: 152224 
2. Aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 1124549,99 lei pentru implementarea proiectului , defalcat pe surse de finanțare, după cum urmează:


     - Bugetul solicitat UE: 1068322,54 lei; 

            - Contribuția de la Bugetul de stat: 33735,85  lei; 

            - Contribuție proprie beneficiar, din bugetul local al Municipiului Timișoara: 22491,60 lei

3. Aprobarea alocării în bugetul local a sumei de 1124549,99 lei pentru perioada 2021-2023, ce constituie cheltuieli eligibile, în cadrul proiectului ”PRO Freidorf –Incluziune socială și parteneriat activ pentru combaterea marginalizării” cod SMIS 152224,  precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
4. Includerea în lista de investiții a Municipiului Timișoara în cadrul Programului de Dezvoltare - Proiecte cu Finanțare din Fonduri Externe Nerambursabile a obiectivului – proiectul ”PRO Freidorf –Incluziune socială și parteneriat activ pentru combaterea marginalizării”, cod SMIS 152224
5. Contribuția din bugetul UE și cofinanțarea națională se vor recupera conform prevederilor OG 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare;
Având în vedere cele expuse în prezentul raport, apreciem că proiectul de hotărâre privind aprobarea derulării proiectului ”PRO Freidorf –Incluziune socială și parteneriat activ pentru combaterea marginalizării”, cod SMIS 152224 și a cheltuielilor aferente, îndeplineşte condiţiile pentru a fi supus dezbaterii şi aprobării plenului consiliului local. 

